I ''[[De fem benspænd]]'' (2003) udfordrede Trier sin ældre kollega [[Jørgen Leth]] til at genindspille kortfilmen ''[[Det perfekte menneske (film)|Det perfekte menneske]]'' (1967) ud fra skiftende spilleregler. I ''[[Dogville]]'' (2003) udspilles dramaet på et scenegulv med hvide streger og udvalgte rekvisitter; den udgør sammen med ''[[Manderlay]]'' (2005), om frihed og slaveri, den aldrig fuldførte trilogi om USA under 1930'ernes krise. Den planlagte treer, ''Wasington'', blev aldrig produceret.<ref>{{Cite news
 | author = Katrine Hornstrup Yde
 | title = Derfor er ’Dogville’ en af dette århundredes bedste film
 | work = [[Dagbladet Information]]
 | date = 23. december 2019
 | url = https://www.information.dk/kultur/2019/12/derfor-dogville-aarhundredes-bedste-film}}</ref> I [[2006]] vendte han tilbage til dogmekonceptet med komedien ''[[Direktøren for det hele]]''. Den psykologiske gyserfilm ''[[Antichrist]]'' (2009) er den første film i [[Depressions-trilogien]]. Den blev fulgt op med ''[[Melancholia]]'' (2011) og den fem en halv time lange erotiske ''[[Nymphomaniac]]'' (2013). ''[[The House That Jack Built]]'' (2018) er hans seneste spillefilm og følger seriemorderen Jack gennem en definerende årrække. I [[2022]] havde den længe ventede tv-serie ''[[Riget Exodus]]'', som er tredje sæson af ''Riget'', premiere på [[Viaplay]]. Som manuskriptforfatter har han samarbejdet med Thomas Vinterberg om ''[[Dear Wendy]]'' (2005) og Jacob Thuesens ''[[De unge år: Erik Nietzsche sagaen del 1]]'' (2007), som repræsenterede Danmark som nomineret til [[Nordisk Råds Filmpris]] i [[2008]]. Han lavede endvidere konceptet til teaterforestillingen "Verdensuret" i [[1996]], som blev opført i [[Kunstforeningen]].<ref>{{Cite news
 | author = Lars Movin
 | title = Fra myrernes liv
 | work = [[Dagbladet Information]]
 | date = 10. marts 2000
 | url = https://www.information.dk/2000/03/myrernes-liv}}</ref>
Levende_personer Kunst Musik Sygdomme